musiek | SkalkSkryf
Posts Tagged ‘musiek’
Posted in Louwie, tagged Dana Winner, Kersfees Skouspel, musiek on Desember 17, 2018| 2 Comments »
Was gisteraand by Kersfees Skouspel in Pretoria. Pragtige musiek deur pragtige jong ( en nie meer so jong) mense.
En dan was daar Dana, die mooie Dana Winner wat vir ons kom sing het, en ek is van voor af versot op die mooie meisie en haar pragtige stem en persoonlikheid.
Hier sing sy vir ons “One moment in time”. Luister en geniet
Posted in Louwie, tagged Aretha Franklin, musiek, Nessun Dorma on Augustus 23, 2018| 2 Comments »
Posted in Louwie, tagged Montecasino, musiek, opvoering, Pierneef Teater, The sound of music, Vermaak on April 8, 2018| 5 Comments »
Ons het toe Vrydag na die opvoering by Montecasino gaan kyk, in die Pierneef teater. Wat `n pragtige opvoering met pragtige stemme en spontane kinders wat ongelooflike toneelspel en sang lewer.
As jy kan, gaan kyk gerus, dit is die moeite werd. Die teater is lieflik, die décor op die verhoog foutloos en mooi.
Ons verwag toe hoofsaaklik oumense by die opvoering (ek sê vooraf vir my vrou ons volg net die oumense met kieries dan sal ons wel by die teater uitkom!). Verras is ons toe oor die baie jongmense en kinders in die stampvol saal.
This is a show worth going to.
Posted in Louwie, tagged Beethoven, musiek on September 11, 2016| 2 Comments »
Beethoven se 5de Simfonie
Die begin van ‘n lewenslange opvoeding
Posted in Louwie, tagged Buddhisme, Etienne Leroux, filosofie, Kuns?, Letterkunde, musiek, Seks, Sielkunde on Junie 12, 2016| 5 Comments »
Snaaks hoe dinge ‘n mens se lewe kan beïnvloed. Selfs ‘n geringe voorval. Lank, lank gelede by ‘n atletiek byeenkoms sê die donkerkop meisie aan haar blondekop vriendin: “Luister, daar speel jou geliefde musiek oor die luidsprekers.” Eenkant staan die uwe, kaalvoet plaaskind (maar nou in sy ‘spikes’, en die ‘Gemsbok’ uitrusting, want hy kan mos so vinnig hardloop), en hy hoor die gesprek, en hy hoor die musiek. Van daar af was die plaaskind versot op klassieke musiek en opera.
By ‘n later geleentheid het ons Geskiedenis onderwyser vir ons gevra of iemand al Etienne Leroux se boek ‘Sewe Dae by die Silbersteins’ gelees het. Die boek was toe pas verban (danksy PW en die koeksistervereniging). Daar het ‘n lewendige debat oor die boek gevolg. Die donkerkop meisie en die blondine, wat ek beskou het as toonbeelde van intelligensie en sofistikasie in ons matriek klas, was heel opgewonde en het veral gegiggel oor die eksplesite SEKS in die boek. Omdat die slim kinders gedink het die boek was uitstekend, en omdat ‘n hormoonbelaaide sestiejarige plaaskind die woord seks gehoor het, MOES hy die boek lees. Ek het die boek iewers te leen gekry en opgewonde begin lees. Die storie en die skryfstyl het my so geboei dat ek die boek van voor tot agter gelees het … en op die laaste bladsy agtergekom het dat ek die gedeelte oor seks op ‘n manier moes mis gelees het. Toe begin ek weer van voor af lees, maar die keer spoedlees ek. Mens kan tog nie die grafiese uitbeelding van seks mis lees nie, nie as jy sestien jaar oud is nie! Toe ek dit uiteindelik raaklees was ek baie teleurgesteld. Soos julle seker weet was dit meer suggestie as beskrywing, nie naby ’50 shades of gray’ of selfs enige Mills en Boons vrystorie-seks nie.
Daardie onskuldige gesprek in die geskiedenisklas was die begin van my verwoede lees- en leerlus. Ek was so beïndruk met Leroux se satiriese skryfstyl dat ek al sy boeke gaan lees het, en weer en weer gaan lees het. As eksponent (vir my) van die eerste Afrikaanse eksistensialistiese skrywer, het dit my op die spoor gesit van groot name soos Sartre, Nietzsche, Kierkegaard, Kafka, Tolstoi, Dostoyevsky, Hegel en selfs Marx. Jare se studie in sielkunde en filosofie het my laat kennis maak met Zeno, Parmenides, Kant, Jung, Wilber, Maslow, Sheldrake, Bohm, Schrodinger en baie ander wat ek nie hier genoem het nie. Dan was daar William James en Aldous Huxley met sy Perennial Philosophy wat my in die rigting van Buddhisme en Sufisme gestuur het (met broer Johann se bose hulp natuurlik ook).
Dit is dus klein dingetjies op jou lewenspad wat jou beïnvloed en jou in ‘n koers in stuur waaraan jy in jou wildste drome nie van gedroom het nie, wat jou uiteindelik die mens maak wat jy is, en steeds besig is om te word, want daar is nooit ‘n einde aan soek en leer nie. Nie voor jou koppie jou dalk een dag verlaat, of die ou sekelman jou draadjie kom knip nie.
Ek dink ek is baie dank verskuldig aan daardie donkerkop meisie en haar blonde vriendin wat (onwetend) as inspirasie gedien het vir my lewenslange soektog na antwoorde en die kaalvoet boerseun se belangstelling in die “hoge” dinge in die lewe soos kuns en musiek en letterkunde. Hy is nog net so dom soos destyds, maar hy voel nie meer so sleg daaroor nie.
Iets om oor te dink die naweek
Posted in Louwie, tagged Lady Gaga, musiek on Februarie 5, 2016| Leave a Comment »